Demi-Leigh en verloofde in Kaap vir troue | Netwerk24
Rekords vir Duplantis en Steenkamp
Presies 'n week nadat hy die paalspring-wêreldrekord verbeter het, het die jong sensasie Armand Duplantis, of Mondo soos hy ook bekend is, weer só gemaak.
Legendariese gholfvrou dood op 85
Mickey Wright, die enigste speler van die Professionele Vrouegholfverening (LPGA) om al vier major-titels op dieselfde tyd te hou, is Maandag in die ouderdom van 85 oorlede.
FNB se app gee glo probleme
FNB se app en sy webtuiste gee glo Dinsdag probleme.
'Boere sal siektes self moet beheer'
Die landwye verbod op die hou van veeveilings weens die uitbreking van bek-en-klouseer in Limpopo, is 'n wekroep dat biosekuriteit veeboere se eie verantwoordelik is, en hulle moet ophou glo die regering sal help, sê Albert Loubser van Plaas Media.
Deur Jackie Kruger 17 Januarie 2020 12:22
Die paartjie gaan na verwagting die naweek op 'n plek naby die Moederstad trou. 'n Foto van hulle waar hulle hand aan hand op die promenade in Seepunt stap, is Donderdag op haar Facebook-blad geplaas. Sy het daarby geskryf: "My gunsteling-mens en my gunsteling-stad."
Tebow het Woensdag 'n foto van hom op 'n lughawe op sosiale media gedeel met die inskrywing "Waarheen is ek op pad?"
Hy het dieselfde dag op Facebook geskryf dat hy "sonder twyfel" uit die beplanning van die troue geleer het dat hy en Nel-Peters beter saam as apart is.
Na verneem word, sal die troue in Suid-Afrika moontlik met 'n troue in Amerika opgevolg word.
Volgens www.theknot.com, waar items vir die paartjie se trou-register verskyn, is die wittebrood-bestemming 'n geheim, maar daar kan wel bevestig word dat dit 'n sonnige, tropiese bestemming is waar 'n mens kan ontspan en avontuurlike en verkenningsuitstappies kan onderneem.
Tim Tebow en Demi-Leigh Nel-Peters in Seepunt. Foto: Facebook/Demi-Leigh Nel-Peters
Van die items in die trou-register is Schott Zwiesel-wynglase, 'n graniet-en-hout-kaasbord, swartgraniet-kaasmesse en onder meer 'n swartpot.
"Tim het in 'n relatief groot huishouding grootgeword en hoewel my gesin kleiner is, is die Suid-Afrikaanse kultuur warm en gasvry," sê Nel-Peters op www.theknot.com. "Ons deur staan altyd oop vir vriende, hul vriende en familie."
Volgens haar is een van haar gunsteling-geregte haar pa, Bennie Peters, se beesstert met groente. Tebow het dit verlede Kersfees vir die eerste keer geproe en was gaande daaroor. Nel-Peters sê sy gaan haar pa dit probeer nadoen.
Vir hul huis versoek die paartjie onder meer seegras-mandjies vir stoorplek, leer-rakke en 'n groot spieël. "Die huis waarin ons ná ons troue sal trek, het skoon, slank lyne," sê sy op www.theknot.com.
"Ek wil karakter, 'n gevoel van warmte en gemak met my keuse van meubels byvoeg."
Nel-Peters is vroeër na die Palace of the Lost City saam met familie en vriende, moontlik haar strooimeisies. Haar pa en ma, Anne-Mari Steenkamp, het nie vroeër gereageer op navrae oor 'n moontlike troue nie.
Volgens onbevestigde inligting vind die troue moontlik die naweek in Stellenbosch plaas en gaan die gaste in 'n Kaapstadse hotel tuis.